mitmetasandilise valiku: nende säilitamise üle on otsustanud fotograaf, toimetaja ning arhivaar. Fotod peegeldavad oma ajastu konventsioone, on kergesti toimetatavad ja manipuleeritavad (fototöötlus). Mõelda võiks, milline võis olla fotograafi mõju pildistatud sündmusele. Miks fotograaf seal kohal oli? Esile kerkivad eetilised küsimused: kas fotograaf pildistas ohvreid nende aitamise asemel, kas fotograafil olid kommertseesmärgid?

Foto analüüsi peaks alustama kirjeldamisest, mis pildil paistab. Seejärel jõutakse tõlgenduste ja järeldusteni, seostatakse nähtu varasemate teadmistega ning analüüsitakse, kas tõendusmaterjal on piisav või jääb mõni küsimus vastamata. Kui jah, püütakse leida lisainfot. Analüüsides tuleks hoiduda oletustest. Abistavate küsimustena võiks kasutada järgmisi: 1. Mis teie arvates fotol toimub? 2. Kes või mis on fotol? Millal on see pildistatud?

- 3. Mis ajajärk, aasta, aastaaeg või sündmus see võib olla?

4. Mille alusel saab nii otsustada?

- 5. Kas see on loomulik või lavastatud foto?
- 3.7. Karikatuurianalüüs

Karikatuur pakub enamasti arvamusi, mitte faktiteadmist. Karikatuur põhineb liialdustel ja moonutustel ega üritagi esitada tasakaalustatud vaatepunkti; samal ajal koondab karikatuur teemat efektiivsemalt kui tekst. Karikatuuri tähendus tuleb välja lugeda, kasutades tõlgendamisel sümboleid, taustateadmisi, poliitilisi suundumusi ning ajastu konventsioone (mis on naljakas ja mis mitte). Karikatuuri analüüsides saame aimu, kuidas inimesed tollal (selle valmimise ajal) mõtlesid.

Karikatuuri analüüsides võiks esitada järgmisi küsimusi:

- 1. Kas tunnete karikatuuril kujutatud tegelasi? Nimetage nende nimed ja positsioon karikatuuri joonistamise ajal.
- 2. Mis sündmusele või tüliküsimusele see karikatuur viitab (aasta, kuupäev)?
- 3. Mida te sellest sündmusest või tüliküsimusest teate? Mida tähendab pealkiri? Kas see on humoorikas või irooniline?
- 4. Kas tunnete karikatuuril kasutatud sümboleid? Miks on kasutatud just neid sümboleid?
- 5. Kas karikatuuril on tegelasi kujutatud positiivselt või negatiivselt?
- 6. Kuidas suhtub karikaturist oma karikatuuri teemasse, kas positiivselt või negatiivselt, meelitavalt või kriitiliselt?
- 7. Nimetage teisi ajalooallikaid, mille järgi saate kontrollida oma järeldusi karikatuuri kohta.
- 8. Kui tõhusalt see karikatuur oma eesmärki täidab?
- 9. Kas see karikatuur on muutnud teie tõlgendust teemast, tüliküsimusest või inimesest, millele või kellele see viitab?
- 3.8. Rühmatöö

Rühmatöö on rühmas töötamise meetod, mis toetab õpilaste koostööoskust. Rühmatöö eeldab õpetajalt põhjalikku ettevalmistust ja ülesande lahendamise ajal õpilaste pidevat toetamist. Läbi tuleb mõelda töö kulg tervikuna: ülesanded; nende tegemiseks kuluv aeg; mida tehakse üksitööna (individuaalne vastutus) ning mida jagamise faasis (kollektiivne vastutus); kuidas tehakse kokkuvõte klassis; kuidas saavad kaaslased ülevaate teiste rühmade läbitöötatud teemast, kui rühmad tegelesid erineva materjaliga; mil moel antakse tagasisidet ja reflekteeritakse oma õppimist. Rühmas töötades on tähtis nii protsess kui ka tulemus. Iga õpilane peab olema kaasatud ning vastutama oma panuse eest. Rühmatöö põhimõtteid ja reegleid on vaja rääkida läbi harjutuse alguses ning jätta nõuded või